Rozsudok Všeobecného súdu (druhá komora) z 30. novembra 2017 – Koton Mağazacilik Tekstil Sanayi ve Ticaret/EUIPO – Nadal Esteban (STYLO & KOTON)
(vec ‑687/16)
„Ochranná známka Európskej únie – Konanie o vyhlásenie neplatnosti – Obrazová ochranná známka Európskej únie STYLO & KOTON – Absolútny dôvod zamietnutia – Článok 52 ods. 1 písm. b) nariadenia (ES) č. 207/2009 [teraz článok 59 ods. 1 písm. b) nariadenia (EÚ) 2017/1001] – Nekonanie v zlej viere“
1.      Ochranná známka Európskej únie – Vzdanie sa, zrušenie a neplatnosť – Absolútne dôvody neplatnosti – Prihlasovateľ nekonajúci v dobrej viere pri podávaní prihlášky ochrannej známky – Kritériá posúdenia – Zohľadnenie všetkých relevantných okolností existujúcich v okamihu podania prihlášky – Vedomosť prihlasovateľa o používaní zhodného alebo podobného označenia tretími osobami – Úmysel prihlasovateľa – Stupeň právnej ochrany predmetných označení – Obchodná logika zakladajúca sa na zápise napadnutého označenia ako ochrannej známky Európskej únie – Chronológia udalostí, ktoré charakterizovali podanie prihlášky ochrannej známky
[nariadenie Rady č. 207/2009, článok 8 ods. 2 a článok 52 ods. 1 písm. b)]
(pozri body 26 – 32, 40, 55)
2.      Súdne konanie – Návrh na začatie konania – Formálne náležitosti – Zhrnutie dôvodov, na ktorých je návrh založený
[Štatút Súdneho dvora, článok 21 ods. 1 a článok 53; Rokovací poriadok Všeobecného súdu, článok 177 ods. 1 písm. d)]
(pozri bod 46)
3.      Ochranná známka Európskej únie – Postup preskúmavania – Žaloba pred súdom Únie – Právomoc Všeobecného súdu – Preskúmanie skutočností s prihliadnutím na dôkazy po prvýkrát predložené pred Všeobecný súdom – Vylúčenie
(nariadenie Rady č. 207/2009, článok 65)
(pozri bod 50)
4.      Ochranná známka Európskej únie – Rozhodnutia Úradu – Zákonnosť – Predchádzajúca rozhodovacia prax Úradu – Zásada zákazu diskriminácie – Neexistencia vplyvu
(nariadenie Rady č. 207/2009)
(pozri bod 59)
Predmet
Žaloba podaná proti rozhodnutiu druhého odvolacieho senátu EUIPO zo 14. júna 2016 (vec R 1779/2015‑2), týkajúcemu sa konania o vyhlásenie neplatnosti medzi spoločnosťou Koton Mağazacilik Tekstil Sanayi ve Ticaret a pánom Nadalom Estebanom
Výrok
1.
Žaloba sa zamieta.
2.
Koton Mağazacilik Tekstil Sanayi ve Ticaret AŞ je povinná nahradiť trovy konania.